Jana-Mari Smith - Planne om donkieslagpale by Okahandja op te rig waar ’n 100 diere per dag geslag sou word, is gehalt ná die ministerie van die omgewing en toerisme die aansoek vir ’n omgewingsklaringsertifikaat hiervoor van die hand gewys het.
Die hoofrede hiervoor is kommer oor die oorlewing van dié spesie heers indien dit vir handelsdoeleindes geslag word.
Die projek het in duie gestort ná ’n studie getoon het 'n hoë risiko bestaan dat Namibië se donkiebevolking teen die voorgestelde afslagtariewe uitgewis kan word.
Na aanleiding van 'n hersiening van die voorgestelde Okahandja-abattoir het die ministerie Agrinature Investment and Trade in April vajaar daarvan kennis gestel dat die kommersiële slagting van donkies 'n beduidende risiko vir die spesie se ekologiese bestaan en sosioëkonomiese waarde sou inhou.
Die onderneming het ook bevind uitwissing van die spesie sal 'n nadelige uitwerking op die bestaan van arm gemeenskappe hê.
In Februarie het Quivertree Consulting 'n lys aanbevelings uitgereik wat kommer oor donkiehandel in Namibië aanspreek.
Hulle het die behoefte aan 'n onafhanklike donkiesensus benadruk alvorens slagting vir handelsdoeleindes toegelaat kan word.
Dit is ook voorgestel dat die regering die uitreiking van ’n jaarlikse kwota soos dié van die visbedryf oorweeg.
Nuus oor die beplande donkieslagpale verlede jaar het wydverspreide debat oor die kwessie veroorsaak en die fokus op die hoë aanvraag vir donkievelle in China verskerp, wat tot 'n florerende donkievelmark gelei het.